Boek: Liewe Heksie Leesboek 1 | Maroela Media
Verna Vels, illustrasies deur Vian Oelofsen
Nuwe uitgawes van die gewildste Liewe Heksie-stories met pragtige volkleur illustrasies, maak hierdie reeks perfek geskik vir vroeë lesers. Elke bundel bevat drie oorspronklike Liewe Heksie-stories, spesiaal aangepas vir 3- tot 6 jariges. Besondere volkleur-illustrasies deur Vian Oelofsen vergesel die teks en beeld Liewe Heksie, Blommie Kabouter, Karel Kat, Koning Rosekrans en al die geliefde karakters in Blommeland op ’n moderne, maar tog herkenbare wyse uit. In Liewe Heksie: Leesboek 1 kry Heksie ’n verjaardag, Heksie en Blommie Kabouter sing in die straat om geld in te samel vir Blommeland se nuwe hospitaal, en Heksie spog op die strand met haar unieke bikini. Liewe Heksie se onskuld, humor en verbeelding is nog net so bekoorlik soos altyd!
Liewe Heksie is al vir meer as 50 jaar gewild en een van die mees ikoniese Afrikaanse kinderboekkarakters. Maklik leesbare teks en pragtige kleur-illustrasies sal sorg dat jong, sowel as ouers lesers van voor af bekoor word.
LET WEL: Liewe Heksie: Leesboek 2 is reeds beskikbaar in die reeks.
Oor die outeur :
Vian Oelofsen is ’n voltydse kinderboekskrywer en -illustreerder. Sy werk verskyn plaaslik sowel as oorsee in tydskrifte en koerante en hy het al nagenoeg 20 prenteboeke vir kinders geïllustreer.
kinderboeke liewe heksie verna vels
Jason · 3 jaar gelede
Blinde volk, in een blok adverteer julle ‘n liewe Heks, en in ‘n ander Liewe Jesus. Die volk gaan waarlik ten gronde as gevolg van ‘n gebrek aan kennis.
Basjan · 3 jaar gelede
Jason nou wonder ek…het jy n probleem met Liewe Heksie of Jesus?
Moonsie · 3 jaar gelede
Ek was nog altyd n Liewe Heksie fan, maar toe ek laas naweek weer die dvd saam met my 2 jarige nefie kyk na 10 jaar, kom ek agter hoe afbrekend die karakters teenoor Heksie is! Alles wat ek my kind van 11 leer om nie teenoor ander te wees nie. Wonder hoekom ek dit nooit daai tyd opgelet het nie?